લોઅર પરેલ સ્ટેશન નજીક આવેલા બ્રિજનો પિલર ‘કિલર પિલર’ થઈ ગયો છે. ટ્રેનમાં ટ્રાવેલ કરી રહેલા પૅસેન્જર જો દરવાજાની પાસે થોડા બહાર ઊભા હોય અથવા તો ફોન પર વાત કરતા હોય ત્યારે ધ્યાન ન હોય તો આ પિલર સાથે અથડાઈ જાય છે. આ પિલર સાથે અથડાયા બાદ કાં તો એ જ ટ્રેનની નીચે આવી જાય છે અથવા તો સામેની તરફથી આવતી ટ્રેન તેના પરથી પસાર થઈ જાય છે. આને કારણે તે વ્યક્તિને ગંભીર ઈજા થાય છે. અમુક વાર તો હૉસ્પિટલમાં સારવાર માટે લઈ જતાં પહેલાં મૃત્યુ પણ થઈ જાય છે, જ્યારે અમુક ઘટનામાં પ્રવાસીઓનું ઑન ધ સ્પૉટ મૃત્યુ થઈ જાય છે.